BILANȚ COVID ROMÂNIA. Aproape 17.000 de cazuri, înregistrate în ultimele 24 de ore.
Aproape 17.000 de noi cazuri de Covid şi 81 de decese la pacienţi confirmaţi cu noul coronavirus au fost înregistrate în ultimele 24 de ore, a transmis luni Grupul de Comunicare Strategică. Astfel, în ultimele 24 de ore au fost înregistrate 16.958 cazuri de persoane pozitive cu SARS-COV-2. De asemenea, au fost raportate 81 decese. Nu au fost raportate decese anterioare intervalului de referinţă.
În ultimele 24 de ore au fost înregistrate 16.958 cazuri noi de persoane infectate cu SARS – CoV – 2, cu 850 mai mult decât în ziua anterioară. 1.631 dintre cazurile noi din 24 de ore sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare.În total, până luni, în România au fost înregistrate 2.418.779 cazuri de infectare cu noul coronavirus, dintre care 72.116 sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare. 1.990.254 pacienţi au fost declaraţi vindecaţi.Distinct de cazurile nou confirmate, în urma retestării pacienţilor care erau deja pozitivi, 993 de persoane au fost reconfirmate pozitiv.Până luni, 60.723 de persoane diagnosticate cu infecţie cu SARS – CoV – 2 au decedat.În ultimele 24 de ore au fost raportate de către INSP 81 de decese (59 bărbaţi şi 22 femei) ale unor pacienţi infectaţi cu noul coronavirus, internaţi în spitalele din Alba, Arad, Argeş, Bacău, Bistriţa-Năsăud, Botoşani, Buzău, Călăraşi, Caraş-Severin, Cluj, Dolj, Gorj, Hunedoara, Ilfov, Maramureş, Mehedinţi, Mureş, Neamţ, Prahova, Sălaj, Satu Mare, Sibiu, Suceava, Teleorman, Timiş, Vaslui.Dintre cele 81 de decese, două au fost înregistrate la categoria de vârstă 40-49 de ani, 5 la categoria 50-59 de ani, 19 la categoria de vârstă 60-69 de ani, 23 la categoria de vârstă 70-79 de ani şi 32 la categoria de vârstă peste 80 de ani.78 dintre decesele înregistrate sunt ale unor pacienţi care au prezentat comorbidităţi, un pacient decedat nu a prezentat comorbidităţi, iar pentru 2 pacienţi decedaţi nu au fost raportate comorbidităţi până în prezent.Din totalul de 81 de pacienţi decedaţi, 66 au fost nevaccinaţi şi 15 vaccinaţi. Pacienţii vaccinaţi aveau vârsta cuprinsă între grupele de vârstă 60-69 ani şi peste 80 ani. Toţi pacienţii vaccinaţi care au decedat prezentau comorbidităţi.Nu au fost raportate decese anterioare intervalului de referinţă.În unităţile sanitare de profil, numărul de persoane internate în secţii cu COVID-19 este de 11.884, cu 724 mai mult decât în ziua anterioară. De asemenea, la ATI sunt internate 1.102 de persoane, cu 37 mai mult decât în ziua anterioară. Dintre cei 1.102 pacienţi internaţi la ATI, 948 sunt nevaccinaţi.Din totalul pacienţilor internaţi, 911 sunt minori, 885 fiind internaţi în secţii, cu 43 mai mult decât în ziua anterioară, şi 26 la ATI, cu 2 mai mult decât în ziua anterioară.